CELEX: 62015TA0164
Language: hu
Date: 2017-12-14 00:00:00
Title: T-164/15. sz. ügy: A Törvényszék 2017. december 14-i ítélete – European Dynamics Luxembourg és Evropaïki Dynamiki kontra Parlament („Szolgáltatásnyújtásra irányuló közbeszerzési szerződések — Közbeszerzési eljárás — Számítástechnikai szolgáltatásokra irányuló külső szolgáltatásnyújtás a Parlament, valamint más uniós intézmények és ügynökségek részére — Az ajánlattevő rangsorolása az eljárásban — Odaítélési szempontok — Indokolási kötelezettség — Szerződésen kívüli felelősség”)

5.2.2018   
            
            
               HU
            
            
               Az Európai Unió Hivatalos Lapja
            
            
               C 42/11
            
         A Törvényszék 2017. december 14-i ítélete – European Dynamics Luxembourg és Evropaïki Dynamiki kontra Parlament
   (T-164/15. sz. ügy) (1)
   
   ((„Szolgáltatásnyújtásra irányuló közbeszerzési szerződések - Közbeszerzési eljárás - Számítástechnikai szolgáltatásokra irányuló külső szolgáltatásnyújtás a Parlament, valamint más uniós intézmények és ügynökségek részére - Az ajánlattevő rangsorolása az eljárásban - Odaítélési szempontok - Indokolási kötelezettség - Szerződésen kívüli felelősség”))
   (2018/C 042/15)
   Az eljárás nyelve: görög
   
      Felek
   
   
      Felperesek: European Dynamics Luxembourg SA (Luxembourg, Luxemburg) és Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Athén, Görögország) (képviselők kezdetben: I. Ampazis és M. Sfyri, később: M. Sfyri, D. Papadopoulou és C.-N. Dede ügyvédek)
   
      Alperes: Európai Parlament (képviselők kezdetben: Simon B., L. Darie és I. Anagnostopoulou, később: L. Darie, Nagy Z. és I. Anagnostopoulou meghatalmazottak)
   
      Az ügy tárgya
   
   Egyrészt az EUMSZ 263. cikkre alapított, a PE/ITEC-ITS 14. sz. „Számítástechnikai szolgáltatásokra irányuló külső szolgáltatásnyújtás” tárgyú nyílt közbeszerzési eljárás „Információterjesztési és tájékoztatási rendszerek kialakítása és karbantartása” megnevezésű 3. sz. tétele tekintetében a felperesek ajánlatát a harmadik helyre rangsoroló, a felperesekkel a 2015. február 3-i keltezésű levélben közölt D(2015) 7680. sz. európai parlamenti határozat megsemmisítése, másrészt az EUMSZ 268. cikkre alapított, a felpereseket állítólagosan ért kár megtérítése érdekében benyújtott kérelem.
   
      Az ítélet rendelkező része
   
   
               1)
            
            
               A Törvényszék megsemmisíti a PE/ITEC-ITS 14. sz. „Számítástechnikai szolgáltatásokra irányuló külső szolgáltatásnyújtás” tárgyú nyílt közbeszerzési eljárás „Információterjesztési és tájékoztatási rendszerek kialakítása és karbantartása” megnevezésű 3. sz. tétele tekintetében a European Dynamics Luxembourg SA és az Evropaïki Dynamiki – Proigmena Systimata Tilepikoinonion Pliroforikis kai Tilematikis AE ajánlatát a harmadik helyre rangsoroló, a felperesekkel a 2015. február 3-i keltezésű levélben közölt D(2015) 7680. sz. európai parlamenti határozatot.
            
         
               2)
            
            
               A Törvényszék a keresetet az ezt meghaladó részében elutasítja.
            
         
               3)
            
            
               A felek maguk viselik saját költségeiket.
            
         
      (1)  HL C 228., 2015.7.13.